L'Ajuntament de Bétera celebra el ple corresponent al mes de març
12 de març de 2019

L'Ajuntament de Bétera va celebrar ahir el ple ordinari corresponent al mes de març. Una sessió plenària, més lleugera de l'habitual, en la qual no es van aconseguir els 12 vots a favor necessaris per a l'aprovació d'una de les dues candidatures a ser Jutge de Paz del municipi pel que l'expedient serà remés al Tribunal Superior de Justícia perquè decidisca entre l'actual Jutge de Paz, José Arnau Pià, o el ex alcalde de Bétera del PP, Germán Cotanda.

El ple va aprovar un reconeixement extrajudicial de crèdit de 33.000 euros necessari per a pagar 29 factures de proveïdors, “es tracta d'un procediment normal a final d'any ja que arriben factures endarrerides o pot faltar crèdit per a pagar-les. D'un pressupost de 15 milions d'euros són estadísticament molt pocs diners”, va explicar el regidor d'Hisenda, Enric Álvarez (Compromís).

Tres van ser les mocions presentades, debatudes i aprovades durant la sessió. La primera en defensa del sector citrícola va ser iniciativa del grup socialista, tal com va explicar la regidora Cristina Ballesteros, el PSOE s'ha abstingut en la votació d'anteriors mocions en defensa del sector citrícola per diferents raons i per este motiu han volgut presentar una nova moció.

“En el punt 1 demanem ajudes per a poder facilitar el canvi de varietat i així facilitar a l'agricultor que cultive les varietats més rendibles. Del punt 2 al 6 demanem al Govern un estudi de les conseqüències negatives que té el control citrícola en els ports de la UE amb tercers països, i una vegada es tinguen les dades, exigir les mesures pertinents en cada cas”, va explicar la regidor asocialista.

La regidora de C’s, Eva Martínez, va aconseguir tirar endavant una moció reprovant els actes vandàlics succeïts en el Palau de Justícia de Vinaròs, “la Comunitat Valenciana ha tornat a ser víctima de l'ona de violència que han deslligat els radicals independentistes catalans mitjançant els Comités de Defensa de la República”.

Per la seua part Assemblea Bétera Ciutadana va assumir una moció d'EU en la qual se sol·licitava el suport a la vaga feminista del passat divendres, 8 de març, Dia Internacional de la Dona. En este punt PP, Mas Camarena-CUBE i Pedro Gallén van optar per l'abstenció i ABeC, Compromís, C’s i el PSOE van votar a favor del text.

En el torn de precs i preguntes el regidor popular Manuel Pérez va sol·licitar informació sobre el tall d'aigua durant diversos dies en diverses finques del carrer Goya, “quants dies han estat els veïns sense aigua potable?, la xarxa d'aigua potable és privada?”.

La regidora de l’Aigua, Cristina Ballesteros (PSOE), va explicar detalladament i per ordre cronològic els fets, “ha sigut d'un problema entre particulars, no d'este ajuntament. En 2018 la regidoria d'Aigua va convocar una reunió amb els veïns i veïnes de carrer Goya 17, 19, 21, 23 i 25. Una reunió amb els tècnics de l'ajuntament a la qual van acudir pocs veïns i dos administradors i en la qual es va informar de la fuga existent de la canonada que distribueix l'aigua a estos edificis”.

“Se’ls va advertir de la necessitat que feren unes obres i només la va realitzar el número 19, la resta no. Des de la fuga d'aigua i el tall, altres dos finques han començat les obres i a la resta se'ls va sol·licitar que ens comunicaren el que anaven a fer en un termini de 24 hores”, va concloure.